गुमला. पीएलएफआई के हार्डकोर नक्सली संजय गोप उर्फ संजय टाइगर व अशोक गोप को पुलिस ने शनिवार को कोर्ट में पेश किया। जहां से उसे जेल भेज दिया गया। इसके बाद पीएलएफआई ने गुमला, सिमडेगा व लोहरदगा बंद वापस ले लिया। एरिया कमांडर देवाजी ने फोन पर बताया कि पुलिस ने उनकी मांगें मान ली हैं। इसलिए संगठन बंद वापस लेता है। इधर, नक्सलियों के डर से इन जिलों में जिंदगी थमी रही।
एसपी कार्यालय में प्रेस कॉन्फ्रेंस में रांची के जोनल आईजी एमएस भाटिया ने बताया कि गुमला पुलिस ने संजय टाइगर व उसके साथी अशोक गोप को शुक्रवार की रात बसिया थाने के बरटोली गांव से पकड़ा था। उसके खिलाफ गुमला, रांची, सिमडेगा व खूंटी जिले में 12 मामले दर्ज थे। पुलिस को काफी समय से उसकी तलाश थी। उन्होंने बताया कि पीएलएफआई सुप्रीमो दिनेश गोप के बाद टाइगर संगठन में दूसरे नंबर पर था। इसलिए यह पुलिस के लिए बड़ी सफलता है।
hin_Deva hin_Deva